MiceMaze handler om, at den blå mus, som du spiller, skal befri sin ven, den røde mus. Først skal du dog lige samle en masse point i rummene, som er fulde af ost, dåser, bomber og katte.
For at styre din mus bruger du piletasterne.
M Viser dig et kort over, hvor i labyrinten du befinder dig.
Mellemrumstasten Bruger du, når du vil kaste en bombe.

I rummene finder du
Oste Spis så mange, du kan, ved at gå hen over dem.
Bomber Saml så mange som muligt.
Riste De kan ikke flyttes.
Huller De gemmer på overraskelser, gode som dårlige.
Dåser De giver ligesom ostene point.
Katte Dem vil du som mus gøre alt for at undgå. Kattene kan fanges ved at klemme dem inde mellem blokkene.
Blokke De kan flyttes ved at skubbe til dem, dog kun en ad gangen. De kan fjernes med bomber. Stil dig foran en blok, tryk på mellemrumstasten og derefter en piletast i den rigtige retning.
Lyden kan slås fra med tasten O.

MiceMaze forlades ved at taste Q, efterfulgt af et bekræftende Y for Yes. Når du ser programmørens meddelelse, taster du C og endelig E for Exit.

Mice Maze kører under DOS, Windows 3.1 eller nyere.

Systemkrav
386 CPU
1 MB ram
0,4 MB harddisk

Afinstallation
Kør programmet "Uninstall Mice Maze". Det vil fjerne Mice Maze fra din computer.